Gullmulte

Gullmulte (Liza aurata) er en fiskeart.

Den har en spoleformet kropp med en liten munn. De to korte ryggfinnene sitter langt fra hverandre. Overleppa har en rad med små tenner og er mindre enn hos tykkleppet multe. Den har én gyllen flekk på gjellelokket og én bak øyet i motsetning til tynnleppet multe. Dessuten har hele kroppen et gyllent skjær. Arten kan bli 59 cm lang, og vanlig lengde er rundt 30 cm.

Gullmulte er en stimfisk som lever på grunt vann i havet og som ofte vandrer opp i brakkvann og ferskvann. Den eter for det meste alger, men tar også små virvelløse dyr og detritus. Ofte svømmer den med snuten nesten opp i vannskorpa.

Utbredelsen strekker seg fra Norge sørover til Marokko. Den finnes også i Middelhavet og Svartehavet. Den er en sjelden gjest i Sør-Norge. I 1930–31 ble den satt ut i Det kaspiske hav og er nå helt naturalisert der.

 Kilder 
  Besøkt 19. juli 2014.




 Eksterne lenker 

miniatyr|venstre|Gullmulte ved Sardinia

Kategori:Multer
Kategori:Fisker formelt beskrevet i 1810
Kategori:Fisk i Middelhavet
Kategori:Europas ferskvannsfisker
Kategori:Dyr formelt beskrevet av Antoine Risso